el el en el el el el el el el el el el en el el el el en el en en es en es tr en en el el el el el el el el el el el el el el el el el el el el el el el el el el en de el el el el el el el el el el el en es el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
Σε δήλωση παρέμβαση για την υπόθεση των παρακολουθήσεων προχώρησε η Ζωή Κωνσταντοπούλου, επικεφαλής της “Πλεύσης Ελευθερίας“, κάνοντας λόγο για πρωθυπουργική ευθύνη.
Η δήλωση της κ. Κωνσταντοπούλου αναφέρει τα εξής:
“Μετά τις πρόσφατες καταιγιστικές εξελίξεις που αφορούν το σκάνδαλο αποδεδειγμένης παρακολούθησης εν ενεργεία Ευρωβουλευτή και τότε υποψηφίου Αρχηγού Κοινοβουλευτικού Κόμματος, άκουσα εμβρόντητη τις σημερινές δηλώσεις του Πρωθυπουργού κ. Μητσοτάκη, οι οποίες δεν αφήνουν κανένα πεδίο αμφιβολίας: βρισκόμαστε ενώπιον μη κανονικής λειτουργίας του πολιτεύματος, για την οποία γίνεται προσπάθεια συγκάλυψης και ωραιοποίησής της από τον ίδιο τον Πρωθυπουργό, ως φέροντα την πρωταρχική ευθύνη. Βρισκόμαστε ενώπιον κατάστασης που αφορά τους πολίτες, τα θεμελιώδη δικαιώματά τους και την Δημοκρατία.
Τα ερωτήματα στα οποία δεν απάντησε ο Πρωθυπουργός είναι αμείλικτα:
Ποιες ήταν οι μυστικές υπηρεσίες ξένων κρατών, που ενδιαφέρθηκαν για τις επαφές ενός Έλληνα Ευρωβουλευτή και υποψηφίου Προέδρου Κόμματος  και κινητοποίησαν την ΕΥΠ;
Ποιοι έλαβαν γνώση των συνομιλιών ενός εν ενεργεία ευρωβουλευτή και υποψηφίου Προέδρου Κόμματος στο διάστημα της παρακολούθησης;
Ποια χρήση έγινε, επί 3μηνο, του αποτελέσματος των παρακολουθήσεων;
Τελικώς, επρόκειτο για υπόθεση κατασκοπείας σε βάρος των συμφερόντων της χώρας, ώστε να ενεργοποιηθεί η ΕΥΠ, ή για εσωτερική πολιτική κατασκοπεία, με εργαλείο την ΕΥΠ;
Πόσα και ποια άλλα πολιτικά πρόσωπα που δεν είναι εν ενεργεία ευρωβουλευτές έχουν υποβληθεί σε τέτοιου είδους παρακολούθηση;
Αυτά είναι ερωτήματα τα οποία δεν δικαιούται να μην απαντήσει ο Πρωθυπουργός, ο οποίος επέλεξε ο ίδιος προσωπικά τον σημερινό Διοικητή της ΕΥΠ και εισήγαγε έκτακτη φωτογραφική τροπολογία για να νομιμοποιηθεί ο διορισμός του, εν γνώσει της προϋπηρεσίας του, η οποία είναι απολύτως συμβατή με την συγκεκριμένη ενέργεια παρακολούθησης και προϊδεάζει ακριβώς για τέτοιου είδους δράση; Ελλείψει άλλων προσόντων, τελικώς ο λόγος επιλογής του συγκεκριμένου προσώπου από τον Πρωθυπουργό ήταν ακριβώς η «βρώμικη δουλειά» που τώρα αποκαλύπτεται;
Ο Πρωθυπουργός αναφέρθηκε σε διαδικασία «τυπικά επαρκή, αλλά πολιτικά μη αποδεκτή», που «δεν θα έπρεπε να είχε συμβεί», γιατί «αν και αφορούσε προβεβλημένο πολιτικό πρόσωπο, ο χειρισμός ήταν ελλιπής.» Και κατέληξε ότι «Ακριβώς για αυτό απομακρύνθηκε αμέσως ο Διοικητής της ΕΥΠ, ενώ και ο Γενικός Γραμματέας του Γραφείου του Πρωθυπουργού ανέλαβε την αντικειμενική πολιτική ευθύνη. Αυτό που έγινε μπορεί να ήταν σύμφωνο με το γράμμα του νόμου, ήταν όμως λάθος. Δεν το γνώριζα και προφανώς δεν θα το επέτρεπα ποτέ.»..
Τι σημαίνει, σύμφωνα με τον Πρωθυπουργό, ότι «ο χειρισμός ήταν ελλιπής»; Ότι δεν σκέφτηκαν ότι ο κ. Ανδρουλάκης είναι και Ευρωβουλευτής και, επομένως, θα υπήρχε διαδικασία εντοπισμού της παρακολούθησης;
Ο Διοικητής της ΕΥΠ απομακρύνθηκε για «νόμιμο αλλά ελλιπή χειρισμό» ή επειδή ενήργησε παράνομη παρακολούθηση πολιτικού ή επειδή κατελήφθη να διενεργεί παράνομη παρακολούθηση πολιτικού, εκθέτοντας την Κυβέρνηση;
Για λογαριασμό τίνος γινόταν τελικά η παρακολούθηση;
Πώς είναι δυνατόν να μην ενημερώθηκε ο Πρωθυπουργός για την παρακολούθηση επί 3μηνο, ενώ είναι γνωστό ότι ο Πρωθυπουργός ενημερώνεται καθημερινά, όχι μόνον προφορικώς, αλλά και εγγράφως, από την ΕΥΠ για τα θέματα Εθνικής Ασφάλειας; Τι ενέργειες διέταξε για την κατά δήλωσή του έλλειψη ενημέρωσής του για ζήτημα το οποίο, και πάλι κατά δήλωσή του, αφορούσε νόμιμη παρακολούθηση για λόγους Εθνικής Ασφάλειας;
Τι εννοεί ο Πρωθυπουργός όταν λέει ότι «Δεν το γνώριζε και προφανώς δεν θα το επέτρεπε ποτέ»; Εννοεί ότι γνωρίζει πως δεν υπήρχε βάσιμος λόγος Εθνικής Ασφάλειας και για αυτό δεν θα επέτρεπε την παρακολούθηση (επομένως και η παρακολούθηση δεν ήταν νόμιμη!) ή ότι δεν θα το επέτρεπε ποτέ, ακόμη κι αν υπήρχε βάσιμος λόγος εθνικής ασφάλειας;
Τι εννοεί όταν λέει ότι  «η παρακολούθηση ενός πολιτικού προσώπου ασφαλώς και προϋποθέτει εγγυήσεις πέραν από την κρίση ακόμη κι ενός έμπειρου και ικανού δικαστικού λειτουργού» και ότι θα προτείνει «Θωράκιση του πλαισίου νομίμων επισυνδέσεων για πολιτικά πρόσωπα»; Ότι τελικώς κατ’ αυτόν, οι παρακολουθήσεις πολιτικών προσώπων είναι τρέχον νόμισμα που απλώς χρειάζεται «θωράκιση του πλαισίου»;
Οι ερωτήσεις δεν είναι ρητορικές, αλλά χρήζουν άμεσης και συγκεκριμένης απαντήσεως και διερευνήσεως.
Η υπόθεση των παρακολουθήσεων αποκαλύπτει πρακτικές υπονόμευσης της δημοκρατικής λειτουργίας του πολιτεύματος και των θεμελιωδών δικαιωμάτων των πολιτών, στα οποία εντάσσεται και το απόρρητο και απαραβίαστο των επικοινωνιών, αλλά και το βουλευτικό απόρρητο. Αποκαλύπτει ένα κράτος που λειτουργεί ως κυβερνητικό παρακράτος. Και θέτει με επιτακτικό τρόπο το ερώτημα τι συμβαίνει με το προϊόν αυτών των παρακολουθήσεων και σε ποιο βαθμό στη χώρα υπάρχει εκβιαζόμενο και εκβιάζον πολιτικό προσωπικό.
Οι σημερινές εξηγήσεις του Πρωθυπουργού τον εκθέτουν ανεπανόρθωτα, γιατί αποτελούν ομολογία ατομικής πολιτικής του ευθύνης τόσο για την παρακολούθηση και για την απόπειρα συγκάλυψης. Τα δε περί «Αντικειμενικής πολιτικής ευθύνης» του στενότερού του συνεργάτη, που και παραιτείται για να τον προστατεύσει και ουδεμία πραγματική ευθύνη αναλαμβάνει ούτε του αποδίδουν, παρά φεύγει υπό Πρωθυπουργικούς και Κυβερνητικούς εγκωμιασμούς που διοχετεύονται στα ΜΜΕ, αποτελούν προφάσεις εν αμαρτίαις, και άτεχνη προσπάθεια αντιμετάθεσης της κυρίαρχης ευθύνης στην υπόθεση αυτή, που ανήκει πρωταρχικά στον κ. Μητσοτάκη.”
Μπορεί να σας ενδιαφέρει
Τετάρτη 28 Σεπτεμβρίου 2022
Google, πυραυλάτος Βλαχάκος και Γιούροβα στο αυριανό πρόγραμμα Μητσοτάκη
Τρίτη 27 Σεπτεμβρίου 2022
Μητσοτάκης στη συνάντηση του ΕΛΚ: «Την άνοιξη του 2023 οι πολίτες θα ξέρουν ότι η Ελλάδα είναι καλύτερα από το 2019»
Τρίτη 27 Σεπτεμβρίου 2022
Με ρακές και μαντινάδες ο Βέμπερ στην Κρήτη (video)
Τρίτη 27 Σεπτεμβρίου 2022
Υπουργικό Συμβούλιο: Ποιες είναι οι 7 κυβερνητικές δράσεις που αποφασίστηκαν
Eρντογάν μετά το Συμβούλιο Ασφαλείας: «Θα χρησιμοποιήσουμε κάθε είδους νόμιμες μεθόδους για να προστατεύσουμε τα συμφέροντά μας»
Νίκος Παπανδρέου: «Πολύ καλή η ομιλία Μητσοτάκη στον ΟΗΕ»- Τι είπε για τον ΣΥΡΙΖΑ
ΥΠΕΞ: «Η Ελλάδα θα υπερασπιστεί τα νόμιμα συμφέροντα και δικαιώματα της εφόσον παραστεί η ανάγκη»
Θεοδωρικάκος: «Η δόκιμος αστυνομικός δεν έχει θέση στην Ελληνική Αστυνομία»
ΗΠΑ: Νέο πακέτο στρατιωτικής βοήθειας, ύψους 1,1 δισεκ. δολαρίων στην Ουκρανία
Ο Πέτσας απαντά στον Βαξεβάνη
Τα πρωτοσέλιδα των εφημερίδων
Μπορεί να σας ενδιαφέρει
Συνάντηση της Κ.Ο. του Ε.Λ.Κ παρουσία του Μητσοτάκη και του προέδρου του Ε.Λ.Κ.
Ο Οικονόμου κηρύττει το τέλος των άγριων καβγάδων στην εκπομπή του στον ΣΚΑΪ
Νέες κυρώσεις 7 δισεκ. ευρώ κατά της Ρωσίας πρότεινε η Ούρσουλα φον ντερ Λάιεν
Τσίπρας σε Επίτροπο: «Ανησυχώ για υποκλοπές και κράτος Δικαίου»- Οικονόμου: «Κατηγορεί τη χώρα»
O Λοβέρδος προβλέπει κάτι παραπάνω από ένα θερμό επεισόδιο με την Τουρκία
Θεσσαλονίκη: 447 εκατ. ευρώ η επίδραση του Κέντρου Καινοτομίας της Pfizer στην οικονομία της πόλης
Μάντζος: «Η πρόταση του ΠΑΣΟΚ είναι οικονομικός ρεαλισμός – Η επιλογή της Ν.Δ. είναι δημοσιονομικός λαϊκισμός»
Ιράν: Μήνυση κατά των αυτουργών της σύλληψής της κατέθεσαν οι γονείς της Μάχσα Αμίνι
Εκδόθηκε το 97% των ληξιπρόθεσμων συντάξεων- Νέο ρεκόρ απονομών τον Αύγουστο
Εντάχθηκαν έργα 3,28 δισ. ευρώ στο Ταμείο Ανάκαμψης – EBRD: Ανάπτυξη 5,2% στην ελληνική οικονομία
«Καρφιά» Κυρανάκη κατά Κεραμέως: «Λυπάμαι που το λέω αλλά δεν φταίει ο ΣΥΡΙΖΑ…»
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΔΕΗ ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία